
Nr. 1182   din 11 martie  2025
REFERAT DE APROBARE

la proiectul de hotărâre pentru modificarea  Hotărârii Consiliului Local nr. 30 din 21 martie 2024 privind  acceptarea ofertei de donație a imobilului- construcții, situat pe raza comunei Vulcana-Băi, având număr cadastral și cartea funciară nr. 2816- C1 și C2, donator Societatea DUOSAT TRADING SERVICE SRL
   Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 
a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul  de prezentare şi motivare ale noilor reglementări propuse, normă susținută și de  prevederile art. 136 alin.(2) din Codul administrativ.
            Am inițiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare:  modificarea  Hotărârii Consiliului Local nr. 30 din 21 martie 2024 privind  acceptarea ofertei de donație a imobilului- construcții, situat pe raza comunei Vulcana-Băi, având număr cadastral și cartea funciară nr. 2816- C1 și C2, donator Societatea DUOSAT TRADING SERVICE SRL .

         Sediul materiei privind această capacitate a Consiliului Local îl reprezintă;
a) art. 15 alin. (2), art. 120 alin. (1) și art. 121 alin. (1) și alin. (2) din Constituția României, republicată;

b) art. 3 și art. 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) și art. 1011-1033  din Legea nr. 287/2009 privind Codul civil, republicată, cu modificările ulterioare;

d) art. 1 alin. (2), art. 3, art. 89-art. 92, art. 95 alin. (2), art. 96, art. 98, art. 105 alin. (1), art. 106 alin. (1) și alin. (2),  art. 129 alin. (1) alin. (2)  lit. c) combinat cu alin. (6) lit. b),  art. 197 alin.(1), (2), (4) și (5), art. 198 alin. (1), art. 199 alin. (1) și (2), art. 240, art. 243 alin.(1) lit. a), art. 291 alin.(3) lit. a) alin. (4), alin. (5) lit. b) și alin. (6)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
e) art. 701 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

f) Hotărârii Consiliului Local nr. 30 din 21 martie 2024 privind  acceptarea ofertei de donație a imobilului- construcții, situat pe raza comunei Vulcana-Băi, având număr cadastral și cartea funciară nr. 2816- C1 și C2, donator Societatea DUOSAT TRADING SERVICE SRL;
g)
Hotărârii Consiliului Local nr. 48 din 30 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

h) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

             i) Hotărârii Consiliului Local nr. 16  din 17 februarie 2025 privind alegerea președintelui și a potențialului președinte de ședință pentru durata ședințelor din luna martie 2025,
în soluționarea cererii/ofertei nr. 1428 din 19 martie 2024 a Societății DUOSAT TRADING SERVICE SRL având ca obiect intenția de donație a imobilului-construcție,  intabulată în cartea funciară nr. 2806, comuna  Vulcana-Băi,

având în vedere actualizarea cărții funciare nr.  2806, în ceea ce privește înscrierea construcției C1, în baza Contractul de vânzare nr. 248 din 05.02.207 și notarea contractului de închiriere nr. 3855/31.10.2001 și contractul de novație nr. 7356 din 23 decembrie 2007, având ca obiect suprafața de 1000 m2  teren proprietatea comunei, intabulat în cartea funciară nr. 2806, comuna Vulcana-Băi.
Deși l-am invocat în motivare, doresc să citez dispozițiile art. 291 alin.(3) lit. a) alin. (4), alin. (5) lit. b) și alin. (6) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, care prevăd:

„(3) Acceptarea donațiilor și a legatelor făcute către unitățile administrativ-teritoriale se aprobă prin:  

   a) hotărâre a consiliului județean, respectiv a Consiliului General al Municipiului București ori a consiliului local al comunei, al orașului sau al municipiului, după caz, pentru donațiile și legatele de bunuri imobile;  

(4) … determinarea valorii de piață se realizează de către un evaluator, contractat în condițiile legii. Plata serviciilor corespunzătoare evaluatorului se asigură din bugetul statului, respectiv din bugetul unității administrativ-teritoriale, după caz.

5) Donațiile și legatele cu sarcini sau pentru care există restanțe de impozite sau taxe pot fi acceptate după cum urmează: 

 b) numai cu aprobarea consiliului local sau, după caz, a consiliului județean, cu majoritatea calificată definită la art. 5 lit. dd), de două treimi din numărul consilierilor locali în funcție, în cazul donațiilor și legatelor făcute către unitățile administrativ- teritoriale.  

   (6) Prin derogare de la prevederile legale în vigoare, actele prin care se fac donații statului sau unităţilor administrativ- teritoriale sunt scutite de plata oricăror impozite sau taxe.
Hotărârea  Consiliului Local nr. 30 din 21 martie 2024 privind  acceptarea ofertei de donație a imobilului- construcții, situat pe raza comunei Vulcana-Băi, având număr cadastral și cartea funciară nr. 2816- C1 și C2, donator Societatea DUOSAT TRADING SERVICE SRL, comportă  următoarele modificări și completări:

1.  Titlul Hotărârii va avea următorul cuprins: 

„Hotărâre privind  acceptarea ofertei de donație a imobilului- construcție, situată pe raza comunei Vulcana-Băi, având număr cadastral și cartea funciară nr. 2816- C1, donator Societatea DUOSAT TRADING SERVICE SRL”
2. Articolul 1  va avea următorul cuprins:

„Art. 1. - (1) Se aprobă acceptarea ofertei de donație, având ca obiect imobilul-construcție,  cu numărul cadastral și numărul de  carte funciară 2816-C1, în suprafață de 30 m2, situat în comuna Vulcana-Băi, satul Vulcana-Băi, strada/intrarea  Noroaia, nr. 2,  proprietatea Societății DUOSAT TRADING SERVICE SRL, cu sediul social în București, sector 4, strada Serg. Major Samoilă Dumitru, nr. 8, Bloc 69, Scara 4, Parter, Ap.48, având Codul Unic de Înregistrare: 15459339 și numărul de ordine în registrul comerțului: J40/7009/27.05.2003.
(2) Construcția  este  situată pe terenul proprietatea comunei, în suprafață de 1628 m2.

(3) Valoarea de piață a construcției  este valoarea impozabilă, respectiv 27.630 lei, așa cum rezultă din Certificatul de atestare fiscală nr. 1121 din 07 martie 2025.

(4) Extrasul de carte funciară nr. 2816, face parte integrantă din prezenta hotărâre”.

Art. II. - De la data când hotărârea produce efecte juridice, prevederile modificatoare și completatoare se integrează în actul supus modificării  și completării și se realizează versiunea consolidată a Hotărârii Consiliului local al comunei Vulcana-Băi nr. 30 din 21 martie 2024 privind acceptarea ofertei de donație a imobilului- construcție, situată pe raza comunei Vulcana-Băi, având număr cadastral și cartea funciară nr. 2816- C1, donator Societatea DUOSAT TRADING SERVICE SRL, prin grija directorului general al Direcției generale pentru monitorizarea procedurilor administrative.

Art. III. -  Hotărârea se comunică, în mod obligatoriu, prin intermediul secretarului general al comunei, în termenul prevăzut de lege, primarului comunei Vulcana-Băi, prefectului județului Dâmbovița, Societății DUOSAT TRADING SERVICE SRL și se aduce la cunoștință publică prin publicarea în Monitorul Oficial Local, în format electronic, la adresa www.vulcanabai.ro, în subeticheta „HOTĂRÂRILE AUTORITĂŢII DELIBERATIVE”, pentru înscrierea în Registrul pentru evidența hotărârilor autorității deliberative, prin grija directorului general al Direcției generale pentru monitorizarea procedurilor administrative.”
Proiectul de hotărâre urmează procedura prevăzută de art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, fiind depus la consilierul privind achizițiile publice din aparatul de specialitate al primarului comunei, în vederea întocmirii raportului compartimentului de resort şi la Comisia de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei.
Față de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local pentru modificarea și completarea  Hotărârii Consiliului Local nr. 30 din 21 martie 2024 privind  acceptarea ofertei de donație a imobilului- construcții, situat pe raza comunei Vulcana-Băi, având număr cadastral și cartea funciară nr. 2816- C1, donator Societatea DUOSAT TRADING SERVICE SRL, proiect care dovedește capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații. 
Iniţiator:
PRIMARUL COMUNEI,
Emil DRĂGHICI
